OSNOVNA ŠKOLA „LOKVE-GRIPE“

Split, Stepinčeva 12

Šifra županije: 17 Šifra grada: 409

Broj RKDP: 13455 Razdjel 0 Razina 31

MB: 3400395 OIB 00791260897

Šifra djelatnosti: 8520

U Splitu, 31.siječnja 2025.

**BILJEŠKE UZ FINANCIJSKO IZVJEŠĆE 2024-12**

Škola“ Lokve-Gripe“ posluje u skladu sa Zakonom o odgoju i obrazovanju u osnovnoj i srednjoj školi, te Statutom škole. Vodi proračunsko računovodstvo temeljem Pravilnika o proračunskom računovodstvu i Računskom planu, te financijske izvještaje sastavlja i predaje u skladu s odredbama Pravilnika o financijskom izvještavanju u proračunskom računovodstvu.

* **Bilješke uz Bilancu**

1. U 2024. godini imali smo više ulaganja u opremu u odnosu na 2023. godinu. Povjerenstvo za popis imovine i obveza pronašlo je dosta neispravne opreme. Ravnatelj je donio odluku o rashodovanju. Ovlaštena tvrtka Tehnomobil - Izdvojeni pogon Split preuzela je dio opreme, a ostalo je predano Čistoći Split, na odlagalište otpada.
2. 0241 Knjige – Jednokratno smo otpisali udžbenike za učenike u iznosu od 24.248,17 eura koje je financiralo MZO, te 2.308,89 eura za knjige u knjižnici koje su plaćene iz tri izvora: MZO, Grada Splita i vlastitih sredstava (sredstva školske zadruge).
3. 1112 Novac na računu kod tuzemnih poslovnih banaka odgovara knjigovodstvenom stanju i obzirom na iznos olakšava nam poslovanje u slučajevima kada nam kasne uplate osnivača za produženi boravak i pomoćnike u nastavi.
4. 16526 - Potraživanja od roditelja se odnose na produženi boravak
5. 16615 - Potraživanja za prihode od prodaje proizvoda, robe te pruženih usluga odnosi se na potraživanje za najam dvorane za 2024.godinu.
6. 19311 - Kontinuirani rashodi budućih razdoblja – plaća za prosinac 2024. koja dospijeva u siječnju 2025.
7. Obvezne bilješke uz Bilancu iz članka 15. Pravilnika ne iskazuju se, jer školska ustanova takve podatke nema iskazane u svojim poslovnim knjigama i Bilanci.

* **Bilješke uz Obrazac PR-RAS**

1. Prihodi su nam u odnosu na prethodnu godinu veći za 33,5 % i uglavnom prate rast rashoda (135,4 %)

* 6361 – tekuće pomoći proračunskih korisnika iz proračuna koji im nije nadležan odnosi se na prihode za plaće i troškove rashoda zaposlenih.
* 6362 – kapitalne pomoći proračunskim korisnicima iz proračuna koji im nije nadležan odnosi se na prihode za udžbenike učenicima i knjige u knjižnici (lektira)
* 6526 – ostali nespomenuti prihodi – sredstva za produženi boravak, te prihod za stručne ispite koji se polažu u našoj školi (pedagogija). Prethodnih godina kod nas se polagao i stručni ispit defektologa, učitelja fizike i učitelja likovne kulture. Od ove godine prebačeni su u druge škole. Također ovdje knjižimo i prihod za prijevoz učenika, osiguranje i slično.
* 6614 – prihodi od školske zadruge
* 6615 – prihodi od najma prostora (dvorane).
* 6631 – tekuće donacije od neprofitnih organizacija (Rotary International Distrikt 1913 – donacija za nastavu informatike).
* 6711 – prihodi od nadležnog proračuna – grad Split – financiranje rashoda (opći troškovi)-
* 6712 – prihodi nadležnog proračuna za financiranje rashoda za nabavu nefinancijske imovine (kapitalna ulaganja iz decentraliziranih sredstava i šire javne potrebe).

1. Rashodi su nam porasli iz razloga što su općenito porasli troškovi i cijene materijala.

* Plaće su osjetno porasle (43,4 %) od 1.ožujka kada je stupio na snagu novi zakon o plaćama i Temeljni kolektivni ugovor .
* Regres i božićnica su 300,00 eura,a u 2024.godini uvedena je i nagrada za uskršnje blagdane u iznosu od 100,00 eura.
* Plaće u produženom boravku su veće jer smo u 2024./25. otvorili još jedan razred produženog boravka pa smo tako povećali i broj zaposlenih (tri učiteljice i jedna kuharica).
* U 2023/24. godini imali smo 6 pomoćnika u nastavi (za djecu s poteškoćama) dok smo u školskoj godini 2024./25. zaposlili još 4 pomoćnika u nastavi. Pomoćnike financira grad Split kao i dio plaća zaposlenih u produženom boravku.
* Neki troškovi su nam osjetno veći u odnosu na prošlu godinu iz razloga što smo imali planiranih sredstava pa smo ih utrošili.
* Ostvarili smo manjak prihoda 22.608,45 eura. Višak prihoda iz prethodne godine je 1.320,56 eura, pa je ukupni manjak 21.287,89 eura. Manjak je nastao zbog troškova koje smo ostvarili krajem godine, a Grad nam je sredstva uplatio u siječnju 2025.godine.
* Broj zaposlenih u odnosu na prošlu godinu porastao je za 8 zaposlenika (na osnovu sati rada za 2, odnosno 3,6%).
* **Bilješke uz Obrazac VRIO**
* Predajemo prazan obrazac, jer nije bilo promjena u vrijednosti i obujmu imovine i obveza.
* **Bilješke uz Obrazac RAS-F**

1. 0911 – Osnovno obrazovanje /rashodi/ 096 – Dodatne usluge u obrazovanju / prehrana učenika, prijevoz učenika, osiguranje/

* **Bilješke uz Izvještaj o obvezama**

V009 - Stanje nedospjelih obveza na kraju izvještajnog razdoblja iznosi 172.979,32 eura, a odnosi se na plaću za 12 mjesec koja dospijeva 15.siječnja 2025.godine, te obveze za materijalne rashode / račune smo primili krajem prosinca ili početkom siječnja 2025., a odnose se na 2024.godinu. 730,40 eura je obveza za bolovanje preko 42 dana koja još nije dospjela.

Voditelj računovodstva: Zakonski predstavnik:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

Mirjana Močić Davor Šimić